Біз жан- жақты жеке тұлға тәрбиелегіміз келсе, ол тұлғаны

 жан-жақты зерттеп білуіміз керек.

                                                                                         К Д Ушинский.

Тақырыбы:   «Баланың сәби жастан дамуы»
                          (шығармашылық сала)
Мақсаты:  шығармашылық білім беру саласының    әдіс-тәсілдерін тиімді пайдалана отырып, балалардың ізденімпаздық, зерттеушілік, шығармашылық қабілеттерін, әр түрлі әдіс тәсілдер арқылы дамыту. 
Міндеттері:
- балалардың шығармашылық қабілеттерін, қоршаған болмысқа эстетикалық қызығушылығын дамыту;

- балалардың өнер туындыларын қабылдау қабілеттілігін, эмоциалы қатынасын дамыту;

- балалардың түсінуіне жақын 2-3 қазақ халқының өнерімен таныстыру;

- халық ойыншықтары туралы түсініктерін кеңейту;

- балаларды әртүрлі бейнелеу өнерімен таныстыруды жалғастыру (живопись, графика,  сәндік- қолданбалы өнер);

- бірлесіп жұмыс жасау, жұмысты ұжыммен орындау дағдыларын қалыптастыру;

- мүсіндердің туындыларымен таныстыру 

- өз жұмысының нәтижесін бағалауға үйрету;

Бүгін біліммен қаруланған жас ұрпақ қана ертеңгі еліміздің тірегі бола алады. Мұның айқын дәлелін соңғы уа​қыттарда білім саласына енгізіліп жатқан өзгеріс​терден байқау қиын емес. Ал, білімді ұрпақты қалыптастырудың ал​ғашқы баспалдағы бү​гінгі таңда балабақшадан бастау алады. Бала тәр​биесі асқан ұқыптылық пен жоғары жауап​кер​шілікті талап ететіні белгілі. Сол себепті де ба​лабақша тәрбиешілері тәрбиеде бабалардың дәстүрін тың тәсілдермен сабақтастыра отырып, балғындарды болашаққа бейімдеуге жұ​мыс жасауда.
Шығармашылық сала бойынша - балаларға дәстүрден тыс әдіс-тә​сілдер түрлерімен та​ныс​тыру және олар туралы білімдерін кеңейту, шығармашылық ойлау мәдениеті мен қиялын дамыту болып табылады. Сонымен қатар, бал​ғындарды жапсыру өнеріне әртүрлі құрал-жабдықтарды қолдану арқылы қызығушылығын оята отырып, өз ер​кі​мен жұмыс жасауына бағыттаймыз.
Шығармашылық жұмыс – ізденімпаздықтың кілті .
Балаларға терең, тиянақты білім беруде , олардың шығармашылық ойлау қабілетін, танымдық ізденісін дамытуда , берілетін білім негіздерінің нақтылығын арттыруда шығармашылықпен жұмыс істеудің маңызы зор. Шығармашылық технологияны жан –жақты ұйымдастырылған оқу қызметінде үнемі пайдалану . Көрнекілікті талапқа сай пайдалана отырып , уақытты тиімді пайдалану.  Шығармашылық жұмыспен айналысу, күнделікті ізденімпаздықты іс жүзінде асыра білсек , биік белеске жетеріміз сөзсіз . 
Баланы жан жақты дамуына әсер ететін басты тәрбие эстетикалық тәрбие беру. Сурет салу, мүсіндеу, музыка, жапсыру оқу қызметінде  бала өзін қоршаған орта туралы өз түсініктерін қалыптастырып дамиды. Сурет салу арқылы бала қоршаған ортадан алған әсерін жеткізеді. Сондықтанда мектеп жасына дейінгі бала үшін шығармашылық сала бойынша жүргізілетін оқу қызметтерінің маңызы өте зор.   Сонымен қатар оқу қызметі кезінде уақыт тиімділігімен ерекшеленеді. Дәстүрлі емес тәсілді пайдалану кезінде анықтау, зерттеу қабілеті қалыптасады. Дәстүрлі емес әдіс балаларды шығармашылыққа деген мотивациялық қозғаушы күші болып табылады. Сонымен қатар балаларды шығармашылық саласындағы оқу қызметі барысындағы жүргізілетін жұмыстардың соңына дейін «сала аламын ба», «жасай аламын ба», «орындай аламын ба» деген қорқыныштары кетеді. Дәстүрлі емес әдіс кезінде көру және саусақ маторикасы жақсы дамиды. 
Бала  шығармашылық жұмыс істеуге, дағдыландыруға бағытталған әр іс шараның тәрбиелік мақсатына  жетеді.  Шығармашылық сала арқылы эстетикалық талғамы дамиды.  Балаларды санасына жас кезінен бастап еңбек етуінің қажеттеілігін, маңыздылығын сіңіру,  пайдалы іс жасауға, қандай іс болсада шын ниетпен және ұқыпты орындауға да дағдыланады. 
Қорытынды: Қазіргі заман талабына сай, жан-жақты жетілген  бойында ұлттық сана мен ұлттық психология қалыптасқан, имандылық әдебі,  парасаты бар ұрпақ тәрбиелеу, өсіру, білім беру бүгінгі таңда отбасының, балабақшаның,  барша елдің халықтың міндеті.             Н Ә Назарбаев.

